สวัสดีครับผมมีอาการปวดปัสสาวะบ่อย รู้สึกไม่ค่อยปวดปัสสาวะหลังช่วยตัวเอง ตอนแรกคิดว่าไม่น่าจะเกี่ยวกับการช่วยตัวเอง หลังจากที่มีอาการนี้ผมได้ช่วยตัวเองอีกครั้งหลังจากเป็นอาการนี้ได้1วัน กลายเป็นว่าปัสสาวะได้น้อยลงมากกว่าตอนก่อนช่วยตัวเองและไม่ค่อยปวดปัสสาวะ โดยปกติจะช่วยตัวเอง2วันต่อ1ครั้ง บางทีก็3วัน1ครั้ง แต่ผมจะช่วยตัวเองค่อนข้างนาน พอใกล้จะหลั่งผมจะหยุดช่วยตัวเองแล้วทำต่อโดยช่วยตัวเองครั้งละประมาณเกือบชั่วโมง ไม่ทราบว่าเกี่ยวกับการช่วยตัวเองแบบนี้รึป่าว ที่เป็นสาเหตุอาการปัสสาวะได้น้อยลงรบกวนคุณด้วยครับ
สวัสดีค่ะอาการปัสสาวะไม่ค่อยออก ปัสสาวะได้น้อยลง อาจจะเกิดจาก ทางเดินปัสสาวะอักเสบ แต่มักจะเกิดในเพศหญิง เกิดจากการกลั้นปัสสาวะบ่อยๆ สาเหตุอื่นๆเช่น กรวยไตอักเสบ อาจมีไข้สูงหนาวสั่น หรือมีนิ่วในทางเดินปัสสาวะ แต่ถ้าปัสสาวะออกน้อยลงชัดเจนอาจต้องคิดถึงโรคไต เช่นภาวะไตวายไว้ด้วยส่วนสาเหตุที่ต้องนึกถึงมากขึ้นในเพศชายเช่น ท่อปัสสาวะอักเสบหรือติดเชื้อที่เกิดจากโรคติดต่อทางเพศสัมพันธ์ ส่วนการช่วยตัวเองถ้าไม่ได้ทำรุนแรงจนเกิดการบาดเจ็บของท่อปัสสาวะก็ไม่น่าส่งผล่ตอการปัสสาวะหลังจากนั้นเบื้องต้นดื่มน้ำมากๆ ไม่กลั้นปัสสาวะ งดการทำกิจกรรมทางเพศไปก่อน ถ้าปวดหน่วงท้องน้อยมาก รับประทานยาลดอาการปวดและแก้อักเสบได้ และควรไปพบแพทย์เพื่อตรวจปัสสาวะดูว่ามีการติดเชื้อโรคติดต่อทางเพศสัมพันธ์ใดๆร่วมด้วยหรือไม่ และควรตรวจคัดกรองโรคติดต่อทางเพศสัมพันธ์เป็นประจำทุกปี